Dewa Nepîle ya qezaya Berwarî û dewa Şûzî ya qezaya Tilloyî ya Sêrtî de ewro di noqtayanê  daristanî de şewat vejîya.  Sebebê şewatî nêzanîyeno. Hemwelatîyan waşt ke mudaxeleyê şewatî bikerê. Leşkerî nêverdenê ke şewat bêro hewnakerdene.
Xeylêk cayanê Kurdîstanî de leşkerî û dewlete nêverdenê ke şewatî bêrê hewnakerdene. Ame parekerdene ke tîmê îtfaîya yê Mudirîya Karanê Daristanî ya Sêrtî hê şewatê Nepilî rê mudaxele kenê.
4ê tebaxe de zî erazîyê deweka Remoyî ya Koyê Cûdî ya Şirnexî de şewat vejîyabi û reyna seba mudaxeleyî destûr nêdîyabi. Şewat dima xo bi xo hewna şîyo.
